Saint-Martin (Insel)
Saint-Martin isch e Collectivité d’outre-mer vo Frankriich. Si bildet en einzigi Gebietskörperschaft mit de Kompetänze von ere Gmeind, eme Departemänt und ere Region und het e Flechi vo 53,2 km² und 37'163 Iiwohner (am 1. Januar 2008).

Geographii 
Zur Gebietskörperschaft ghöre dr Norddeil vo dr Karibik-Insle St. Martin (dr südligi Deil bildet s niiderländische Territorium Sint Maarten), und e baar unbewohnti Näbeninsle und Felse wie Tintamarre, Îlet Pinel, Petite Clef, Caye Verte, Caye Chateau, Rocher de l’Anse Marcel und Creole Rock.

Näben em Hauptort Marigot git s die folgende Siidlige bzw. Ortsdeil (quartiers):
 Grand-Case
 Rambaud
 Colombier
 Cul-de-Sac
 Quartier d’Orléans.

Die ursprünglige vier quartiers si le Marigot, le Colombier, la Grande-Case und Orléans gsi.

Verwaltigsmässig wärde sächs quartiers underschiide, die si nummeriert und hai conseils de quartier (öbbe Ortsrööt). Die quartiers orientiere sich nit genau an de Siidlige und wärde so beschriibe:

Quartier 1 (Quartier d’Orléans): Alli Deil vom Quartiers d’Orléans, Baie orientale.
Quartier 2 (Grand-Case): Chevrise, Cul-de-Sac, alli Deil vo Grand-Case, La Savane, Morne O’reilly, Wohnsiedlung La Savannah.
Quartier 3 (Friar's Bay): Alli Deil vo Rambaud, alli Deil vo Saint-Louis, Colombier, Cripple Gate (bzw. Colombier, Rambaud, St Louis, Friar’s Bay, Pic Paradis, Morne O’Reilly.
Quartier 4 (Agrément): Morne Valois, Agrément, Hameau du pont, Galis Bay, Grand Saint-Martin bis zum alte Hospital, Spring Concordia bis zum Stadion vo Marigot.
Quartier 5 (Marigot): Centre-ville (vom Stadion vo Marigot), bis zur rue de Hollande, Saint-James, Bellevue, Centre-ville (vom alte Hospital) über d Uferpromenade bis zur Brugg vo Sandy-Ground.
Quartier 6 (Sandy Ground): vo dr Brugg vo Sandy-Ground, alli Deil vo Sandy-Ground und Terres-Basses.

D Näme vo de sächs verwaltigsmässige Quartiers cha mä do finde:
 
Dr Flughafe vo däm französische Inseldeil isch dr Flughafe Saint-Martin - Grand-Case.

Weblingg

Fuessnote 

Französischs Überseegebiet